biswa921/orwiki-latest-pages-articles-raw huggingface dataset:
ମୋଈନ ଖାନ

ମହମ୍ମଦ ମୋଈନ ଖାନ ( (ଜନ୍ମ ୨୩ ସେପ୍ଟେମ୍ବର ୧୯୭୧), ପାକିସ୍ତାନ କ୍ରିକେଟ ଦଳର ପ୍ରାକ୍ତନ ଖେଳାଳୀ ଅଟନ୍ତି । "ମୋଇନ ଖାନ" ଭାବରେ ସେ ବେଶି ପରିଚିତ । ସେ ମୁଖ୍ୟତଃ  ଜଣେ ୱିକେଟରକ୍ଷକ-ବ୍ୟାଟ୍ସମ୍ୟାନ ଥିଲେ । ସେ ୧୯୯୦ରୁ ୨୦୦୪ ପର୍ଯ୍ୟନ୍ତ ପାକିସ୍ତାନ ରାଷ୍ଟ୍ରୀୟ କ୍ରିକେଟ ଦଳ ପାଇଁ ଟେଷ୍ଟ କ୍ରିକେଟ ଏବଂ  ଏକ ଦିବସୀୟ ଆନ୍ତର୍ଜାତୀୟ କ୍ରିକେଟ ଖେଳିଥିଲେ । ତାହା ସହ ସେ ପାକିସ୍ତାନୀ ଟୀମର ନେତୃତ୍ୱ ମଧ୍ୟ ନେଇଥିଲେ । ସେ ଟେଷ୍ଟ କ୍ରିକେଟରେ ୧୦୦ଟି କ୍ୟାଚ ନେଇଥିଲେ । ଏକ ଦିବସୀୟ କ୍ରିକେଟରେ ସେ ୩,୦୦୦ରୁ ଅଧିକ ଏକ ଦିବସୀୟ ରନ ବନେଇଥିଲେ ଏବଂ ୨୦୦ଟି କ୍ୟାଚ ନେଇଥିଲେ । 

ମୋଈନ ଖାନ, ମୁଲ୍ତାନରେ ୱେଷ୍ଟଇଣ୍ଡିଜ କ୍ରିକେଟ ଟୀମ ବିପକ୍ଷରେ ନିଜ ଅନ୍ତଃରାଷ୍ଟ୍ରିୟ କ୍ରିକେଟର ଜୀବନ ଆରମ୍ଭ କରିଥିଲେ । ସେ ଟେଷ୍ଟ କ୍ରିକେଟରେ ୬୯ଟି ମ୍ୟାଚ ଖେଳିଥିଲେ ଯେଉଁଥିରେ ୱିକେଟ ରକ୍ଷଣ କରି ୧୨୮ଟି କ୍ୟାଚ ମଧ୍ୟ ନେଇଥିଲେ । ସେ ମଧ୍ୟ ୨୧୯ ଏକ ଦିବସୀୟ ଅନ୍ତଃରାଷ୍ଟ୍ରିୟ କ୍ରିକେଟ ମ୍ୟାଚ ଖେଳିଛନ୍ତି, ଯେଉଁଥିରେ କ୍ରିକେଟ ଦଳର ମୁଖ୍ୟ ଚୟନ କର୍ତ୍ତା ରୂପେ "ଇକବାଲ କାସିମ"ଙ୍କ ଜାଗା ନେଇଥିଲେ ଏବଂ ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ରାଷ୍ଟ୍ରୀୟ ଦଳର ମୁଖ୍ୟ କୋଚ ଋପେ ନିଯୁକ୍ତ କରାଯାଇଥିଲା ।http://www.espncricinfo.com/pakistan/content/current/story/718163.html

 କୋଚିଙ୍ଗ କ୍ୟାରିୟର 
ମୋଈନଙ୍କୁ ଅଗଷ୍ଟ ୨୦୧୩ ମସିହାରେ ଦଳର ପ୍ରବନ୍ଧକ ଋପେ ନିଯୁକ୍ତ କରାଯାଇଥିଲା ।http://www.espncricinfo.com/pakistan/content/story/663321.html ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ଡାଭ ହ୍ୱାଟମୋରଙ୍କ ଜାଗାରେ ରାଷ୍ଟ୍ରୀୟ ଦଳର ପ୍ରମୂଖ କୋଚ ଋପେ ନିଯୁକ୍ତ ଦିଆଗଲା ।http://www.espncricinfo.com/pakistan/content/current/story/718163.html ତାଙ୍କୁ ୨୦୧୩ ମସିହାରେ ପାକିସ୍ତାନୀ ଟୀମର ମୂଖ୍ୟ ଚୟନକର୍ତ୍ତା ରୂପେ ନିଯୁକ୍ତ କରାଯାଇଥିଲା, କିନ୍ତୁ ୨୦୧୫ ମସିହାରେ "କ୍ରିକେଟ ବିଶ୍ୱକପ ୨୦୧୫"ରେ ଦଳର ଖରାପ ପ୍ରଦର୍ଶନ ପରେ ସେଥିରୁ ହଟେଇ ଦିଆଯାଇଥିଲା ।

ଅନ୍ତଃରାଷ୍ଟ୍ରୀୟ ଜୀବନ 
ନିଜର ଅନ୍ତଃରାଷ୍ଟ୍ରୀୟ କ୍ୟାରୀୟର ଅନୁସାରେ ମୋଈନଙ୍କୁ  ୱିକେଟ-କିପର, "ରସୀଦ ଲତିଫ"ଙ୍କ ସହିତ ପ୍ରତିସ୍ପର୍ଦ୍ଧା କରିବାକୁ ପଡିଥିଲା । ଟେଷ୍ଟ କ୍ରିକେଟରେ ବ୍ୟାଟିଙ୍ଗ ଆଭରେଜ ସମାନ ହେଲେ ମଧ୍ୟ, ଲତିଫଙ୍କ ତୁଳନାରେ ତାଙ୍କର ଉତ୍ତମ ଏକ ଦିବସୀୟ ଆଭରେଜ ରନ ଥିଲା ଏବଂ ଅନ୍ତଃରାଷ୍ଟ୍ରୀୟ କ୍ରିକେଟରେ ସେ ଲତିଫଙ୍କ ତୁଳନାରେ ଅଧିକ ରନ ମଧ୍ୟ କରିଥିଲେ । ମୋଈନ, ଲତିଫଙ୍କ ୩.୫୧ ପ୍ରତି ଟେଷ୍ଟ ବିରୁଦ୍ଧରେ ପ୍ରତି ଟେଷ୍ଟ ୨.୧୪ ୱିକେଟର ରେକର୍ଡ ରଖିଥିଲେ ।

ପେସାଦାର କ୍ରିକେଟ 
୨୦୦୫ ମସିହାରେ, ମୋଈନ ପାକିସ୍ତାନ ପେସାଦାର ୨୦-୨୦ କ୍ରିକେଟରେ ପ୍ରଥମ ଶତକ ରନ କରି "କରାଚୀ ଡଲ୍ଫୀନ" ପାଇଁ ୫୯ ବଲରେ ୧୧୨ ରନ ବନେଇ "ଲାହୋର ଲାଇଅନ୍ସ" ବିରୁଦ୍ଧରେ "ଫୈସାଲ ବ୍ୟାଙ୍କ ଟି୨୦ କପ (ABN-AMRO)"ରେ ୨୦-୨୦ କପ ଖେଳିଥିଲେ । ସିଜିନ ଶେଷରେ, ହାଇଦ୍ରାବାଦ ତରଫରୁ ଖେଳି ସେ ନିଜ କ୍ରିକେଟ ଜୀବନର ଉଚ୍ଚତମ ପ୍ରଥମ ଶ୍ରେଣୀ ସ୍କୋର ୨୦୦ ରନ କରି ଅବସର ନେଇଥିଲେ ।
୨୦୦୭ ମସିହାରେ, ମୋଈନ ଅନୌପଚାରିକ ଭାରତୀୟ କ୍ରିକେଟ ଲିଗ ସହିତ ହସ୍ତାକ୍ଷର କଲେ ଏବଂ ହାଇଦ୍ରାବାଦ ହିରୋଜକୁ ପ୍ରଶିକ୍ଷିତ କରିଥିଲେ । ପ୍ରତିଯୋଗିତାର ୨୦୦୮ର ସଂସ୍କରଣରେ, ସେ ଲାହୋର ବାଦଶାହା  ଦଳକୁ ପ୍ରଶିକ୍ଷିତ କରିଥିଲେ ।

 ପାକିସ୍ତାନ ସୁପର ଲିଗ ୨୦୧୬ 
ସେ ବର୍ତ୍ତମାନ ପିଏସଏଲ ୨୦୧୬ର ମୁଖ୍ୟ କୋଚ ଋପେ କ୍ୱାଟ୍ଟା ଗ୍ଲାଡିଏଟର୍ସ ସହିତ କାମ କରୁଛନ୍ତି ।

ଆଧାର

ଶ୍ରେଣୀ:ଅଣ-ଭାରତୀୟ କ୍ରିକେଟ ଖେଳାଳି
ତୁ ମୋ ଦେହର ଛାଇ

ତୁ ମୋ ଦେହର ଛାଇ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନୀଲ କୁମାର ରାଉତ ଏବଂ ଶିବପ୍ରସାଦ ଦାସ । ସୁଜାତା ରାଉତ ଓ ସିପ୍ରା ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦେବୀଦତ୍ତ ମହାନ୍ତି କଥାଚିତ୍ରଟିର ସଂଳାପ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ । ଅମ୍ଳାନ ଏହି କଥାଚିତ୍ରଟିରେ ପ୍ରଥମ ଥର ପାଇଁ ଦ୍ୱେତ ଭୂମିକାରେ ଅଭିନୟ କରିଥିଲେ । ରିୟା ଦେ ଏବଂ ଶିଳ୍ପା ଦେଇ ଏହି କଥାଚିତ୍ରଟିରେ ନାୟିକା ଭାବରେ ଅଭିନୟ କରିଥିଲେ । ମିହିର ଦାସ, ସ୍ମିତା ମହାନ୍ତି, ରୁନୁ ପରିଜା, ଜୀବନ ପଣ୍ଡା, ସରୋଜ ଦାସ, ସଲିଲ ମିତ୍ର, ସୁରେଶ ବଳ, ନମ୍ରତା ଦାସ, ମୀନକେତନ, ଧିର ମଲ୍ଲିକ, ରବି ମିଶ୍ର, ରବି ନନ୍ଦ, ନିରଞ୍ଜନ ପତି, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଅମ୍ଳାନ ଦାସ- ଦେବ୍/ଜିତ୍
 ରିୟା ଦେ- ନେହା
 ଶିଳ୍ପା ଦେ- ପିୟା
 ମିହିର ଦାସ- ସଞ୍ଜୟ
 ସ୍ମିତା ମହାନ୍ତି- ଜିତ୍‌ର ମାଆ
 ରୁନୁ ପରିଜା- ଶାନ୍ତି
 ଜୀବନ ପଣ୍ଡା- ଦେବ୍‌ର ସାଙ୍ଗ
 ସରୋଜ ଦାସ- ଡାକ୍ତର
 ସଲିଲ ମିତ୍ର- ପୋଲିସ ଇନିସ୍‌ପେକ୍ଟର
 ସୁରେଶ ବଳ- ଚାଚା
 ନମ୍ରତା ଦାସ- ସଞ୍ଜୟର ମାଆ
 ମୀନକେତନ
 ଧିର ମଲ୍ଲିକ 
 ରବି ମିଶ୍ର 
 ରବି ନନ୍ଦ
 ନିରଞ୍ଜନ ପତି
 ବ୍ରଜ ସିଂହ- ରାମୁ ଦାଦା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ବସନ୍ତାରାଜ ସାମଲ, ବିଜୟ ମଲ୍ଲ, ଅରୁଣ ମନ୍ତ୍ରୀ ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜାବେଦ ଅଲ୍ଲୀ, କୁମାର ବାପି, ରାମହରି ଦାସ, ଇରା ମହାନ୍ତି, ସଞ୍ଜୁ ମହାନ୍ତି, ଉଦିତ ନାରାୟଣ, ବିନୋଦ ରାଠୋଡ଼ ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ବିନୋଦ ନନ୍ଦ

ବିନୋଦ ନନ୍ଦ(୦୨/୦୯/୧୯୫୫- ୦୯/୧୧/୨୦୧୭), ଜଣେ ଓଡ଼ିଆ କଥାଚିତ୍ର ଗୀତିକାର ଥିଲେ । ସେ "ଝୁମୁକା ଟିକେ ତୁ ତ ହଲେଇ ଦେ", "ଯାହାକୁ ମୁଁ ଏତେ ଭଲ ପାଉଛି", "ପ୍ରିୟା ମୋ’ର ଏ କି କଲ" ଆଦି ଲୋକପ୍ରିୟ ଗୀତ ରଚନା କରିଥିଲେ । ଗୀତ ରଚନା ବ୍ୟତିତ ଚଳଚ୍ଚିତ୍ର କାହାଣୀ ରଚନା, ନିର୍ଦ୍ଦେଶନା, ପ୍ରଯୋଜନା, କ୍ଷୁଦ୍ର ଚଳଚ୍ଚିତ୍ର ନିର୍ମାଣ ଆଦିରେ ସେ ମନୋନିବେଶ କରିଥିଲେ । ଚଳଚ୍ଚିତ୍ର ଭିନ୍ନ ସାହିତ୍ୟ ରଚନା ଓ ପ୍ରକାଶନାରେ ମଧ୍ୟ ସେ ବ୍ରତି ଥିଲେ ।http://sambad.in/state/binod-nanda-passes-away-24674/

 ସମ୍ମାନ ଓ ପୁରସ୍କାର 
 ରାଜ୍ୟ ଚଳଚ୍ଚିତ୍ର ପୁରସ୍କାର - ୧୯୮୧(ଶ୍ରେଷ୍ଠ କାହାଣୀ - ଚିହ୍ନା ଅଚିହ୍ନା)  

 ଓଡ଼ିଆ କଥାଚିତ୍ରକୁ ଅବଦାନ 
 ଗୀତ ରଚନା 
 ପୂଜା ଚନ୍ଦନ
 ଚିହ୍ନା ଅଚିହ୍ନା
 କାହାଣୀ 
 ଚିହ୍ନା ଅଚିହ୍ନା
 ପ୍ରତିଶୋଧ ଅପରାଧ ନୁହେଁ
 ନିର୍ଦ୍ଦେଶନା 
 ପ୍ରତିଶୋଧ ଅପରାଧ ନୁହେଁ

 ସାହିତ୍ୟ ସର୍ଜନା 
 ପ୍ରେମ ଓ ଉପହାର(ଉପନ୍ୟାସ)
 ବୁଲବୁଲ(ପତ୍ରିକା)
 ଚିତ୍ରପରୀ(ପତ୍ରିକା)

 ଆଧାର 

ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଆଲମୋଡ଼ା

ଆଲମୋଡ଼ା ଉତ୍ତରାଖଣ୍ଡ ରାଜ୍ୟର ଆଲମୋଡ଼ା ଜିଲ୍ଲାର ଏକ ସହର । ଏହା ଆଲମୋଡ଼ା ଜିଲ୍ଲାର ସଦରମହକୁମା ଅଟେ ।  ଏଠାରେ ଏକ ସୈନ୍ୟ ଛାଉଣୀ ମଧ୍ୟ ରହିଛି । ଏହି ସହରଟି ହିମାଳୟର କୁମାୟୁନ ପର୍ବତମାଳାର ଦକ୍ଷିଣ ଅଂଶରେ ଅବସ୍ଥିତ । ଏହା ଦିଲ୍ଲୀରୁ ୩୬୫ କି.ମି. ଦୂରରେ ଏବଂ ଉତ୍ତରାଖଣ୍ଡର ରାଜଧାନୀ ଡେରାଡ଼ୁନଠାରୁ ୪୧୫ କି.ମି. ଦୂରରେ ଅବସ୍ଥିତ । ୨୦୧୧ ଜନଗଣନା ଅନୁଜାୟୀ ଏହି ସହରର ଲୋକସଂଖ୍ୟା ୩୫,୫୧୩ ଅଟେ । 

ଆଲମୋଡ଼ା ଖ୍ରୀ ଅ ୧୫୬୮ରେ  ରାଜା କଲ୍ୟାଣ ଚାନ୍ଦଙ୍କଦ୍ୱାରା ପ୍ରତିଷ୍ଠିତ ହୋଇଥିଲା ।  ମାତ୍ର ମହାଭାରତରେ ମଧ୍ୟ ଏହି ଅଞ୍ଚଳ ସମ୍ପର୍କରେ ବିବରଣୀ ମିଳିଥାଏ ।  ଏହି ସହର କୁମାୟୁନର ଶାସକ ଚାନ୍ଦ ବଂଶୀୟ ରାଜାମାନଙ୍କର ମୁଖ୍ୟ ସ୍ଥାନ ଥିଲା । ଏହା କୁମାୟୁନର ପ୍ରଧାନ ସାଂସ୍କୃତିକ କେନ୍ଦ୍ର ରୂପେ ପରିଚିତ ।

 ଇତିହାସ 
ଆଲମୋଡାର ସ୍ଥାପନା ୧୫୬୮ ମସିହାରେ ଚାନ୍ଦ ବଂଶୀୟ ରାଜା କଲ୍ୟାଣ ଚାନ୍ଦଙ୍କଦ୍ୱାରା ହୋଇଥିଲା ।  ଚାନ୍ଦ ବଂଶର ପୂର୍ବତନ ରାଜଧାନୀ ଚମ୍ପାୱତରେ ଥିଲା । 

left|200px|thumb|Almora in the 1860s

୧୫୬୩ ମସିହାରୁ ୧୭୯୦ ମସିହା ପର୍ଯ୍ୟନ୍ତ ଆଲମୋଡ଼ା ଧର୍ମୀୟ ଓ ଐତିହାସିକ କ୍ଷେତ୍ରରେ ଅନେକ ପ୍ରକାରରେ ଅଗ୍ରଗଣ୍ୟ ରହିଥିଲା । ଏହି ସମୟ ମଧ୍ୟରେ ଅନେକ ଗୁରୁତ୍ୱପୂର୍ଣ୍ଣ ଐତିହାସିକ ଘଟଣା ମଧ୍ୟ ଘଟିଥିଲା । ୧୭ଶ ଶତାବ୍ଦୀ ଶେଷ ଆଡ଼କୁ ଚାନ୍ଦ ବଂଶୀୟ ରାଜାମାନେ ଗଡ଼ୱ।ଲ ରାଜ୍ୟ ଆକ୍ରମଣ କଲେ । ଗଡ଼ୱ।ଲ ବିଜୟର ସ୍ମାରକୀ ସ୍ୱରୂପ ୧୬୮୮ ମସିହାରେ ଆଲମୋଡରେ ଅନେକ ମନ୍ଦିର ନିର୍ମାଣ କରାଇଥିଲେ, ଯାହା ମଧ୍ୟରେ ପ୍ରସିଦ୍ଧ ତ୍ରିପୁର ସୁନ୍ଦରୀ, ଉଦ୍ୟୋତଶ୍ୱର ଓ ପର୍ବତେଶ୍ୱର ମନ୍ଦିର ଅନ୍ୟତମ । ସାହିତ୍ୟ ତଥା ସଂସ୍କୃତି କ୍ଷେତ୍ରରେ ଆଲମୋଡା ସମଗ୍ର କୁମାୟୁନ ଅଞ୍ଚଳର ପ୍ରତିନିଧିତ୍ୱ କରି ଆସିଛି । 

୧୭୯୦ ମସିହାରେ ଗୋର୍ଖାମାନେ କୁମାୟୁନ ଆକ୍ରମଣ କଲେ ଏବଂ ଏହି ଅଞ୍ଚଳରେ ନିଜ ରାଜ୍ୟ ସ୍ଥାପନ କଲେ  । ସେମାନେ ୨୪ ବର୍ଷ ଧରି ଏ ଅଞ୍ଚଳକୁ ତାଙ୍କ ଅଧୀନରେ ରଖିଥିଲେ ।  ୧୮୧୬ ମସିହାରେ ଇଂରେଜ ମାନଙ୍କଦ୍ୱାରା ଗୋର୍ଖାମାନେ ପରାସ୍ତ ହେଲେ ଓ ଏହି ଅଞ୍ଚଳ ଇଂରେଜ ଅଧୀନକୁ ଗଲା ।  
thumb|Almora in the 1777 map of Delhi and Agra

ହିମାଳୟର ଏ ଅଞ୍ଚଳରେ ଥିବା ଅନ୍ୟାନ୍ୟ ଶୈଳନିବାସ ନୈନିତାଲ ଓ ଶିମଲା ପରି ଆଲମୋଡା ଇଂରେଜ ମାନଙ୍କଦ୍ୱାରା ସ୍ଥାପିତ ହୋଇନାହିଁ ବରଂ ବହୁତ ପୂର୍ବରୁ ଏ ସହରର ସ୍ଥାପନା ହୋଇଛି ।  

 ଭୂଗୋଳ 
ଆଲମୋଡା ସହର ଉତ୍ତରାଖଣ୍ଡର କୁମାୟୁନ ଅଞ୍ଚଳରେ ଅବସ୍ଥିତ । ଏହା ୨୯.୫୯୭୧° ଉ. ଅକ୍ଷାଂଶ ଓ ୭୯.୬୫୯୧° ପୂ. ଦ୍ରାଘିମାରେ ଅବସ୍ଥିତ । ସମୁଦ୍ର ପତନରୁ ଏହି ସ୍ଥାନର ଉଚ୍ଚତା ପ୍ରାୟ ୧୮୬୧ ମି. ଅଟେ । କୋଶି ଓ ସୂୟାଲ ନଦୀ ଏହି ସହର ନିକଟରେ ପ୍ରବାହିତ ।

ଏହି ସ୍ଥାନଟି ହିମାଳୟର କୁମାୟୁନ ପର୍ବତ ମାଳାର ଦକ୍ଷିଣ ପ୍ରାନ୍ତରେ ଏକ ଅଶ୍ୱ-କ୍ଷୁରାକୃତିରେ ରହିଛି । ଏହାର ପୂର୍ବ ପ୍ରାନ୍ତକୁ ତାଲିଫାତ ଓ ପଶ୍ଚିମ ପ୍ରାନ୍ତକୁ ସେଲିଫାତ କୁହାଯାଏ । ଯେଉଁଠାରେ ଏହି ଦୁଇ ପ୍ରାନ୍ତ ମିଶିଛି, ସେଠାରେ ଆଲମୋଡାର ବଜାର ଅବସ୍ଥିତ । ଏହା ଗହଳ ପାଇନ ଓ ଫିର ବଣଦ୍ୱାରା ପରିବେଷ୍ଟିତ । ଏଠାରୁ ହିମାଳୟର ତୁଷାରାବୃତ ଶୃଙ୍ଗ ସବୁ ଦେଖାଯାଏ ।

ଏହି ସ୍ଥାନର ଜଳବାୟୁ ଅପେକ୍ଷାକୃତ ଭାବେ ଗରମ । ଏଠାରେ ବର୍ଷ ସାରା ପ୍ରାୟତଃ ସମାନ ଭାବେ ବର୍ଷା ହେଉଥାଏ । ଏଠାରେ ମାର୍ଚ୍ଚରୁ ଜୁନ ପର୍ଯ୍ୟନ୍ତ ଗ୍ରୀଷ୍ମ, ଜୁଲାଇରୁ ନଭେମ୍ବର ପର୍ଯ୍ୟନ୍ତ ମୌସୁମୀ ପ୍ରବାହ ଓ ଡିସେମ୍ବରରୁ ଫେବୃଆରୀ ପର୍ଯ୍ୟନ୍ତ ଶୀତ ହୁଏ । ଗ୍ରୀଷ୍ମ କାଳରେ ଶୀତ ଋତୁ ଅପେକ୍ଷା ଅଧିକ ବର୍ଷା ହୁଏ । 

ଆଲମୋଡାର ହାରାହାରି ବାର୍ଷିକ ତାପମାତ୍ରା 23.5 ℃ । ଜୁନ ମାସ ସବୁଠାରୁ ଉଷ୍ମ ସମୟ ତଥା ଜାନୁଆରୀ ସବୁଠାରୁ ଥଣ୍ଡାର ସମୟ । ଏଠାରେ ବର୍ଷକୁ ହାରାହାରି ୧୧୩୨.୫ ମି.ଲି. ବର୍ଷା ହୋଇଥାଏ । ଅଗଷ୍ଟ ମାସରେ ସବୁଠୁ ଅଧିକ ବର୍ଷା ଓ ନଭେମ୍ବର ମାସରେ ସବୁଠାରୁ କମ ବର୍ଷା ହୋଇଥାଏ ।

 ପର୍ଯ୍ୟଟନ ସ୍ଥଳୀ 
 ଗରମ ପାଣି
 ଆଲମୋଡ଼ା ଦୁର୍ଗା
 ନନ୍ଦା ଦେବୀ ମନ୍ଦିର
 କସାର ଦେବୀ ମନ୍ଦିର
 କାଳୀ ମଠ
 ସିମତୋଲା
 ମୋହନଜୋଶୀ ପାର୍କ
 ରାଜକୀୟ ସଙ୍ଗ୍ରହାଳୟ

 ଆଧାର 

 ବାହାର ଲିଙ୍କ 

 ଆଲମୋଡ଼ା ଜିଲ୍ଲା ପ୍ରସାଶନର ୱେବସାଇଟ
  

ଶ୍ରେଣୀ:ଭାରତର ସହର
ଶ୍ରେଣୀ:ଉତ୍ତରାଖଣ୍ଡର ସହର
ଶ୍ରେଣୀ:ଶୈଳନିବାସ
କେହି ଜଣେ ଭଲ ଲାଗେରେ

କେହି ଜଣେ ଭଲ ଲାଗେରେ ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା, କୁଶରଞ୍ଜନ ପଟ୍ଟନାୟକ, କେଦାର ରାଉତ, ବୁଦ୍ଧଦେବ ସାହୁ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀ କ୍ରୀଷ୍ଣା ଏହି କଥାଚିତ୍ରଟର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । କୁନା ତ୍ରିପାଠୀ, ପ୍ରଦ୍ୟୁମ୍ନ ଲେଙ୍କା, ନମ୍ରତା ଦାସ, ସୁକାନ୍ତ ରଥ, ସଲିଲ ମିତ୍ର, ମଧୁମିତା, ବିଦୁସ୍ମିତା, ପୃଥିରାଜ ନାୟକ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଅନୁଭବ ମହାନ୍ତି
 ବର୍ଷା ପ୍ରିୟଦର୍ଶିନୀ
 କୁନା ତ୍ରିପାଠୀ
 ପ୍ରଦ୍ୟୁମ୍ନ ଲେଙ୍କା
 ନମ୍ରତା ଦାସ
 ସଲିଲ ମିତ୍ର
 ସୁକାନ୍ତ ରଥ
 ମଧୁମିତା ମହାନ୍ତି
 ବିଦୁସ୍ମିତା
 ପୃଥିରାଜ ନାୟକ
 ସୁକାନ୍ତ ରଥ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କ୍ରିଷ୍ଣା ବେଉରା, କୁନାଲ ଗଞ୍ଜାୱାଲା, ପାମେଲା ଜୈନ, ଅମିତ କୁମାର, ଇରା ମହାନ୍ତି, ସୋନୁ ନିଗମ, ବାବା ସେହଗଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ବ୍ଲାକ୍‌ମେଲ୍

ବ୍ଲାକ୍‌ମେଲ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରଯୋଜକ ଆଦିକନ୍ଦ ସାହୁଙ୍କ ପ୍ରଯୋଜନା ସଂସ୍ଥା ମା ସିଂହବାହିନୀ ମୁଭିଜ୍ ଏହି କଥାଚିତ୍ରଟିର ପ୍ରଯୋଜନା କରିଥିଲା । ବାପୁ ଗୋସ୍ୱାମୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଆଦିକନ୍ଦ ସାହୁ । ଅମିତ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅମିତ ଜଣେ ନୃତ୍ୟ ନିର୍ଦ୍ଦେଶକ ଭାବରେ ପୂର୍ବରୁ କାମ କରୁଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଦ୍ଧେନ୍ଦୁ । ଚଳଚ୍ଚିତ୍ରଟିରେ ଆହାନା ଏବଂ ତମନ୍ନା ଉଭୟ ନାୟିକା ଭାବରେ ଅଭିନୟ କରିଥିଲେ । ଅର୍ଦ୍ଧେନ୍ଦୁ ଟପୋରି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଆହାନା ଭୈରବ ଚଳଚ୍ଚିତ୍ର ଜରିଆରେ ଏବଂ ତମନ୍ନା ଭାଇନା, କ'ଣ କଲା ସେ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ସିଦ୍ଧାନ୍ତ ମହାପାତ୍ର, ମନୋଜ ମିଶ୍ର, ଜର୍ଜ ତିଆଡ଼ି, ରତନ ମେହେର, ସରୋଜ ଦାସ, ରାଜଶ୍ରୀ, ପ୍ରତିଭା ପଣ୍ଡା, ପ୍ରଜ୍ଞା ଖଟୁଆ, ଗୁଡ୍ଡୁ, ଜ୍ଞାନ, ନଳିନୀ, ବେବି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଅର୍ଦ୍ଧେନ୍ଦୁ ସାହୁ- ଅନୁରାଗ/ଦେବ୍
 ଆହାନା ବରାଳ
 ତମନ୍ନା ବ୍ୟାସ
 ସିଦ୍ଧାନ୍ତ ମହାପାତ୍ର
 ମନୋଜ ମିଶ୍ର
 ଜର୍ଜ ତିଆଡ଼ି
 ରତନ ମେହେର
 ସରୋଜ ଦାସ
 ରାଜେଶ୍ୱରୀ ରାୟ
 ପ୍ରତିଭା ପଣ୍ଡା
 ପ୍ରଜ୍ଞା ଖଟୁଆ
 ପୁପୁଲ ଭୂୟାଁ
 ଗୁଡ୍ଡୁ
 ଜ୍ଞାନ
 ନଳିନୀ
 ବେବି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଓ ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ଏହି କଥାଚିତ୍ରରେ ଥିବା ଏକ ହୋଲି ଗୀତକୁ ଗାଇଥିଲେ ଉଦିତ ନାରାୟଣ ଏବଂ ଦୀପ୍ତିରେଖା ପାଢ଼ୀ । ଅନ୍ୟ କଣ୍ଠଶିଳ୍ପୀମାନଙ୍କ ମଧ୍ୟରେ ଆଶୁତୋଷ, ହ୍ୟୁମାନ ସାଗର, କୌଶିକ ଶିବାଶିଷ, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ପ୍ୟାଡ ଆବର୍ଟ ପରୀକ୍ଷଣ ୧

ପ୍ୟାଡ ଏବର୍ଟ ପରୀକ୍ଷଣ ୧ ୧୭ ନଭେମ୍ବର, ୧୯୬୩ ମସିହାର ଆପୋଲ ଅନ୍ତରୀକ୍ଷ ଯାନର ପ୍ରଥମ ନିରସ୍ତ ପରୀକ୍ଷଣ ଥିଲା । ଏକ ପ୍ୟାଡ ଏବର୍ଟ ପରୀକ୍ଷଣ ଲଞ୍ଚ ଏସ୍କେପ ସିସ୍ଟମର ପରୀକ୍ଷଣ ଅଟେ, ଏହା ନିର୍ଦ୍ଧାରିତ କରିବା ପାଇଁ ଲଞ୍ଚ ପ୍ୟାଡରେ କୌଣସି ଆପାତ ସ୍ଥିତିର ସୁରକ୍ଷା ପାଇଁ ଏକ ଅନ୍ତରୀକ୍ଷ ଯାନର ଦଳକୁ ବହୁ ଭଲ ରୂପେ ସିସ୍ଟମ ମିଳିପାରେ ।   

ଆପୋଲୋ ପ୍ରୋଗ୍ରାମରେ ବଏଲରପ୍ଲେଟ କୃ ମଡ୍ୟୁଲ ସହିତ ଲଞ୍ଚ ଏସ୍କେପ ସିସ୍ଟମ ପାଇଁ ବହୁ ପ୍ୟାଡ ଆବର୍ଟ ଟେଷ୍ଟ ସାମିଲ ଥିଲା :
 ପ୍ୟାଡ ଆବର୍ଟ ଟେଷ୍ଟ ୧ (ଆପୋଲୋ) - ୭ ନଭେମ୍ବର ୧୯୬୩ ମସିହାରେ ଆୟୋଜିତ ହୋଇଥିଲା,
 ପ୍ୟାଡ ଆବର୍ଟ ଟେଷ୍ଟ ୨ (ଆପୋଲୋ) - ୨୯ ଜୁନ ୧୯୬୫ ମସିହାରେ ଆୟୋଜିତ ହୋଇଥିଲା ।
 
 ଉଦ୍ଦେଶ୍ୟ 
ପ୍ୟାଡ ଏବର୍ଟ ପରୀକ୍ଷଣ ୧ ପ୍ୟାଡରୁ ପଳାୟନ ଅନୁଶାରେ ଆପୋଲୋ ଅନ୍ତରୀକ୍ଷ ଯାନରେ ପ୍ରଭାବର ପରୀକ୍ଷା କରିବାର ଏକ ମିଶନ ଥିଲା । ଲଞ୍ଚ ଏସ୍କେପ ସିସ୍ଟମ (ଏଲଇଏସ) ଅନ୍ତରୀକ୍ଷ ଯାନକୁ ଆପାତକାଳ ସ୍ଥିତିରେ ଲଞ୍ଚ ପ୍ୟାଡରେ ରକେର୍ଟରୁ ଦୂର କରିବାରେ ସକ୍ଷମ ହେବାରଥିଲା । ଲଞ୍ଚ ଏସ୍କେପ ସିସ୍ଟମ ଯୋଜନା ଅନୁଷାରେ ଅନ୍ତରୀକ୍ଷ ଯାନକୁ ବହୁତ କମ ସମୟରେ ଅଧିକ ଉଚ୍ଚକୁ ନେଇ ପ୍ୟାରାଚୁଟ ଖୋଲିଦେଲା । ଅନ୍ତରୀକ୍ଷ ଯାନକୁ ସଫଳତା ପୂର୍ବକ ପାଣିରେ ଓହ୍ଲେଇ ଦିଆଗଲା, ତଥା ଏହି ଅଭିଯାନ ସଫଳ ରହିଥିଲା । କାରଣ ଲଞ୍ଚ ଏସ୍କେପ ସିସ୍ଟମରେ ବହୁ କମ ସମୟରେ ଜଳ ଯାଉଥିବା ରକେର୍ଟ ଲାଗିଥାଏ ତଥା ରକେର୍ଟକୁ ଓଲଟା ଲଗାଯାଇଥାଏ, ଯାହାଦ୍ୱାରା ଏହା ଆହୁରି ଜୋରେ ଜଳିଥାଏ । ଏଥିପାଇଁ ଲଞ୍ଚ ଏସ୍କେପ ସିସ୍ଟମ ଆପାତକାଳରେ ବହୁ କମ ସମୟରେ ଅନ୍ତରୀକ୍ଷ ଯାନକୁ ଲଞ୍ଚ ପ୍ୟାଡରେ ରକେର୍ଟରୁ ଦୂରକୁ ନେଇଯାଇଥାଏ ।       

ଉଡ଼ାଣରେ ଉତ୍ପାଦନ ମଣ୍ଡ  ଲଞ୍ଚ ଏସ୍କେପ ସିସ୍ଟମ ଏବଂ ବାୟଲର ପକ୍ଷଲେଟ (ବିପି-୬) ଆପୋଲୋ ଅନ୍ତରୀକ୍ଷ ଯାନକୁ ପ୍ରସ୍ତୁତ କରିଥିବା ପ୍ରଥମ ମିଶନ ଅଟେ । ଅନ୍ତରୀକ୍ଷ ଯାନର ସରଂଞ୍ଚନାତ୍ମକ ଭାରକୁ ମାପିବା ପାଇଁ ଏଥିରେ କୌଣସି ସାଧନ ନିଆଯାଇ ନଥିଲା, କାରଣ କ୍ୟାପ୍ସୁଲର ବାୟଲରପ୍ଲେଟ ସରଂଞ୍ଚନା କୌଣସି ବାସ୍ତବିକ ଅନ୍ତରୀକ୍ଷ ଯାନର ପ୍ରତୀବିମ୍ବିତ କରୁନଥିଲା ।   

 ଉଡାଣ 
left|thumb|ପ୍ୟାଡ ଏବର୍ଟ ପରୀକ୍ଷଣ ୧ (ନାସା)
୭ ନଭେମ୍ବର, ୧୯୬୩ ମସିହାରେ ସ୍ଥାନୀୟ ସମୟର 09:00:01ରେ ଲଞ୍ଚ ଏସ୍କେପ ସିସ୍ଟମରେ ଏକ ପଳାୟନ ସଙ୍କେତ ପଠା ଯାଇଥିଲା । ଏହା ଏକ ଅନୁକ୍ରମ ଆରମ୍ଭ କରିଥିଲା ଯେଉଁଥିରେ ଅନ୍ତରୀକ୍ଷ ଯାଙ୍କୁ ଉପରକୁ ନେଇଯିବା ପାଇଁ ମୂଖ୍ୟ ରକେର୍ତଗୁଡ଼ିକ ନିଜ ଭୂମିକା ନିଭେଇଥିଲେ ଏବଂ ଛୋଟ ରକେର୍ଟ ଗୁଡିକୁ ସାଗର ଆଡକୁ ନେଇ ଯିବାର କାର୍ଯ୍ୟ କରିଥିଲା ।  
 
ଲଞ୍ଚ ଏସ୍କେପ ସିସ୍ଟମକୁ ୧୫ ସେକେଣ୍ଡ ପରେ ଅଲଗା କରାଯାଇଥିଲା, ଯାହାଦ୍ୱାରା ଅନ୍ତରୀକ୍ଷାନ ବେଲିଷ୍ଟିକ ପ୍ରକ୍ଷେପବକ୍ରରେ ଗତି କରିବାକୁ ଲାଗିଲା । ପ୍ୟାରାଚୁଟ ପ୍ରଣାଳୀ ପୂର୍ଣ୍ଣ ଋପେ କାମ କରିଥିଲା: ଡ୍ରଗ ଶୁଟ ଅନ୍ତରୀକ୍ଷ ଯାନକୁ ସ୍ଥିର କରିଦେଇଥିଲା, ପରେ ତିନି ମୁଖ୍ୟ ପ୍ୟାରାଚୁଟ ଅନ୍ତରୀକ୍ଷ ଯାନ ପଡିବାର ଗତି ୨୬ କିଲୋମିଟର ପ୍ରତି ଘଣ୍ଟା କରିଦେଇ ଥିଲା ।  

ଉଡ଼ାଣ ସହିତ ମିଳୁଥିବା ଏକମାତ୍ର ସମସ୍ୟା ଥିଲାକି, ଅନ୍ତରୀକ୍ଷ ଯାନର ବାହାର ଅଞ୍ଚଳରେ ଲଞ୍ଚ ଏସ୍କେପ ସିସ୍ଟମ ରକେର୍ଟ କାଲିଖ (ଜଳିବାଦ୍ୱାରା ପଡିଯାଉ ଥିବା କଳାପଣ) ଛଡା ଯାଇଥିଲା ଏବଂ ଅନ୍ତରୀକ୍ଷ ଯାନର ସ୍ଥିରତା ଅନୁମାନୀତରେ କମ ଥିଲା । 

ଗ୍ୟାଲେରି
thumb|center|500px|ଆପୋଲୋ ପ୍ୟାଡ ଏବର୍ଟ ପରୀକ୍ଷଣ ୧- ନଭେମ୍ବର ୭, ୧୯୬୩ (ନାସା)

ଆଧାର

The Apollo Spacecraft: A Chronology 
Apollo Program Summary Report
Nasa support manual - Apollo description manual applicable to boilerplate 6 only
Actual weight and balance report B P 6 at WSMR C M and LES for pad abort 1
Post-launch memorandum report for Apollo pad abort 1

ଶ୍ରେଣୀ:ଆମେରିକା
ଶ୍ରେଣୀ:ଏସିଆର ଦେଶ
ଅମରେନ୍ଦ୍ର ମାଧବ ଦାଶ

ଅମରେନ୍ଦ୍ର ମାଧବ ଦାଶ (ଜନ୍ମ: ୧୯୭୮) ଜଣେ କବି ।http://odishan.com/16627 ସେ ନିଜ କାବ୍ୟଗ୍ରନ୍ଥ "କାନ୍ଦ କାନ୍ଦ ମଣିଷ" ପାଇଁ ଓଡ଼ିଶା ସାହିତ୍ୟ ଏକାଡେମୀ "ଯୁବ ପୁରସ୍କାର" ଲାଭ କରିଛନ୍ତି ।

ଅମରେନ୍ଦ୍ର, ୧୯୭୮ମସିହାରେ ଅନୁଗୋଳ ଜିଲ୍ଲାର ତାଳଚେରରେ ଜନ୍ମଗ୍ରହଣ କରିଥିଲେ । ଚତୁର୍ଥ/ପଞ୍ଚମ ଶ୍ରେଣୀରେ ପଢ଼ିବା ବେଳରୁ ସେ କବିତା ଲେଖିବା ଆରମ୍ଭ କରିଥିଲେ । ଅଷ୍ଟମ ଶ୍ରେଣୀରେ ପଢ଼ିବା ବେଳକୁ ସ୍କୁଲ ପତ୍ରିକା "ବ୍ରାହ୍ମୀ"ରେ ତାଙ୍କର କବିତା ପ୍ରକାଶ ପାଇଥିଲା । ଯୁକ୍ତ ଦୁଇ ପଢିଲାବେଳକୁ କଲେଜ ପତ୍ରିକାରେ ପ୍ରକାଶ ପାଇଥିଲା କବିତା "ଫେରିଆସ ବାପୁ" । ଏହି କବିତା ତାଙ୍କୁ କଲେଜ ତଥା ତାଳଚେର ସହରରେ "କବି"ର ପରିଚିତି ଆଣିଦେଇଥିଲା ।

 କବିତାଗ୍ରନ୍ଥ 
 ତୋ ପାଇଁ(୨୦୦୬)
 ଢେର ରାତି ହେଲାଣୀ(୨୦୧୦)
 କାନ୍ଦ କାନ୍ଦ ମଣିଷ(୨୦୧୩)
 ଚିତ୍ର ଆଙ୍କୁଥିବା ପୁଅ(୨୦୧୪)
 ଶବ୍ଦ(୨୦୧୭)

 ସମ୍ମାନ ଓ ପୁରସ୍କାର 
 ଯୁବ ପୁରସ୍କାର(ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପ୍ରଦତ୍ତ)

 ଆଧାର 

ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଅଜିମ୍ ପ୍ରେମଜୀ

ଅଜିମ୍ ହାସିମ ପ୍ରେମଜୀ(ଜନ୍ମ ୨୪ ଜୁଲାଇ ୧୯୪୫) ଜଣେ ଭାରତର ବିଖ୍ୟାତ ବ୍ୟବସାୟୀ,ପୁଞ୍ଜିଲଗାଣକାରୀ ଏବଂ ଜଣେ ଲୋକହିତକାରୀ ଅଟନ୍ତି। ସେ ୱିପ୍ରୋ ଲିମିଟେଡ୍ର ଚେୟାରମ୍ୟାନ୍ ଅଟନ୍ତି। ଅପୌଚାରିକଭାବେ ସେ ଭାରତୀୟ ଆଇଟି ଇଣ୍ଡଷ୍ଟ୍ରିର ସିଜାର ଭାବେ ଜଣାଶୁଣା। ସେ ଚାରି ଦଶନ୍ଧି ଧରି ସେ ୱିପ୍ରୋର ମାର୍ଗଦର୍ଶକ ସାଜିବା ସଙ୍ଗେ ସଙ୍ଗେ ଭାରତୀୟ ଆଇଟି ଇଣ୍ଡଷ୍ଟ୍ରିର ଜଣେ ଆଗ ଧାଡିର ନେତା ଅଟନ୍ତି। ୨୦୧୦ ମସିହାରେ ଏସିଆ ୱିକ୍ଦ୍ୱାରା ସେ ୨୦ ଜଣ ବିଖ୍ୟାତ ଲୋକଙ୍କ ମଧ୍ୟରେ ମନୋନୀତ ହୋଇଥିଲେ। ୨୦୦୪ ଓ ୨୦୧୧ ମସିହାରେ ସେ ଟାଇମ୍ ମାଗାଜିନ୍ଦ୍ୱାରା ୧୦୦ଜଣ ପ୍ରଭାବଶାଳୀ ବ୍ୟକ୍ତିଙ୍କ ମଧ୍ୟରେ ମନୋନୀତ ହୋଇଥିଲେ। ପ୍ରେମ୍‌ଜୀ ୱିପ୍ରୋର ୭୩ ଶତଭାଗ ମାଲିକ ଅଟନ୍ତି ଓ ପ୍ରାଇଭେଟ୍ ଇକ୍ୟୁଟି ଫଣ୍ଡ, ପ୍ରେମଜୀ ଇନ୍‌ଭେଷ୍ଟର ମାଲିକ ଅଟନ୍ତି। ସେ ୨ ଶତକୋଟି ଡଲାର ସମ୍ପତ୍ତିର ମାଲିକ ଅଟନ୍ତି।

୨୦୧୭ ନଭେମ୍ବର ମାସ ସୁଦ୍ଧା ସେ ୧୯.୫ ଶତକୋଟି ଡଲାର (ୟୁଏଏସ୍ ମୁଦ୍ରା ଅନୁସାରେ) ସମ୍ପତିର ମାଲିକ ହିସାବରେ ଭାରତର ଦ୍ୱିତୀୟ ଧନଶାଳୀ ବ୍ୟକ୍ତି ଅଟନ୍ତି। ୨୦୧୩ ମସିହାରେ ସେ ତାଙ୍କ ସମ୍ପତ୍ତିରୁ ଅଧା ସମ୍ପତ୍ତି ଲୋକହୀତ ପାଇଁ ଦେବାକୁ ଆଗ୍ରହ ପ୍ରକାଶ କରି "ଦ ଗିଭିଙ୍ଗ ପ୍ଲେଜ୍"ରେ ସ୍ୱାକ୍ଷର କରିଛନ୍ତି। ଶିକ୍ଷାକୁ ଦୃଷ୍ଟିରେ ରଖି ସେ "ଅଜିମ୍ ଫାଉଣ୍ଡେସନ୍"କୁ ୨.୨ ଶତକୋଟି ଡଲାରରୁ ଦାନ କରିବା ଆରମ୍ଭ କରିଥିଲେ।
କ୍ୟାରିୟର
୧୯୪୫ ମସିହାରେ ମହମ୍ମଦ ହସିମ୍ ପ୍ରେମଜୀ ଇଣ୍ଡିୟାନ୍ ୱେଷ୍ଟ୍ରନ୍ ଭେଜିଟେବୁଲ୍ ପ୍ରଡକ୍ଟସ୍ ଲିମିଟେଡ୍ରେ ଜଡ଼ିତ ଥିଲେ, ଯେଉଁଟାକି ମହାରାଷ୍ଟ୍ରର ଜଲ୍‌ଗାଓଁ ଜିଲ୍ଲାର ଅମଲ୍‌ନାର ନାମକ ଏକ ଛୋଟ ସହରରେ ଅବସ୍ଥିତ। ଏଠାରେ ସନ୍ ଫ୍ଲାୱାର୍ ବନସ୍ପତି ନାମକ ରନ୍ଧନ ତୈଳ ପ୍ରସ୍ତୁତ କରାଯାଏ। ୧୯୬୬ ମସିହାରେ ମହମ୍ମଦ ହସିମ୍‌ଙ୍କ ମୃତ୍ୟୁ ଘଟଣା ପାଇ ଅଜିମ୍ ପ୍ରେମଜୀ ଷ୍ଟାଣ୍ଡଫୋର୍ଡ ୟୁନିଭର୍ସିଟି, ଯେଉଁଠି ସେ ୱିପ୍ରୋର ଦାୟିତ୍ୱ ନେବା ପାଇଁ ଇଂଜିନିୟରିଙ୍ଗ କରୁଥିଲେ ସେଠା ଛାଡି ଘରକୁ ଚାଲିଆସିଥିଲେ। ସେତେବେଳେ ତାଙ୍କୁ ୨୧ ବର୍ଷ ବୟସ ହୋଇଥିଲା। ଇଣ୍ଡିୟାନ୍ ୱେଷ୍ଟ୍ରନ୍ ଭେଜିଟେବୁଲ୍ ପ୍ରଡକ୍ଟସ୍ ନାମରେ ଜଣାଶୁଣା କମ୍ପାନୀରେ ତୈଳ ପରିବର୍ତ୍ତେ ବେକରୀ, ଗାଧୁଆପାଧୁଆ ଦ୍ରବ୍ୟ, ଚୁଟି ସଫା ସାବୁନ୍, ଛୋଟ ପିଲାଙ୍କ ଗାଧୁଆପାଧୁଆ ଦ୍ରବ୍ୟ, ଲାଇଟ୍ ବଲ୍‌ବ ସାମଗ୍ରୀ,ହାଇଡ୍ରୋଲିକ୍ ସାମଗ୍ରୀରେ ଆଦି ସାମଗ୍ରୀ ଉତ୍ପାଦନ କଲେ। ଏହି ଯୁବ ବ୍ୟବସାୟୀ ଆଇଟିର ଗୁରୁତ୍ତ୍ୱପୂର୍ଣ୍ଣ ବୁଝିପାରି ଆଇଟି କ୍ଷେତ୍ର ଆଡକୁ ମୁହାଁଇ ଥିଲେ ଓ ନିଜ କମ୍ପାନୀର ନାମ ୱିପ୍ରୋ ଦେଇଥିଲେ। ଆମେରିକୀୟ କମ୍ପାନୀ ସେଣ୍ଟିନେଲ୍ କର୍ପୋରେସନ୍ ସହ ସହଯୋଗ ସ୍ଥାପନ କରି ମିନିକମ୍ପ୍ୟୁଟର୍ ତିଆରି କରିବା ଆରମ୍ଭ କରିଥିଲେ।
ବ୍ୟକ୍ତିଗତ ଜୀବନ
ପ୍ରେମ୍‌ଜୀ ମୁମ୍ବାଇଠାରେ ନିଜାରୀ ଇସ୍‌ମାଲାୟି ସିୟା ମୁସ୍‌ଲିମ୍ ପରିବାରରେ ଜନ୍ମ ଗ୍ରହଣ କରିଥିଲେ ଯାହାର ମୂଳୋତ୍ପତି ଗୁଜରାଟର କୁଚ୍‌ରୁ ହୋଇଛି।ତାଙ୍କ ବାପା ଜଣେ ବ୍ୟବସାୟୀ ଥିଲେ ଓ ବର୍‌ମାର ରାଇସ୍ କିଙ୍ଗ ଭାବେ ସେ ପରିଚିତ।

ପ୍ରେମ୍‌ଜୀ ୟୁଏସ୍‌ଏର ଷ୍ଟାଣ୍ଡଫୋର୍ଡ ୟୁନିଭର୍ସିଟିରୁ ବୈଦ୍ୟୁତିକ ବିଜ୍ଞାନରେ ଇଂଜିନିୟରଂ ଡିଗ୍ରୀ ହାସଲ କରିଥିଲେ।ସେ ୟସ୍ମୀନ୍‌ଙ୍କୁ ବିବାହ କରିଥିଲେ। ଏହି ଦମ୍ପତ୍ତିଙ୍କ ଦୁଇ ସନ୍ତାନ ରିସଦ୍ ଓ ତାରିକ୍ ଅଟନ୍ତି। ରିସଦ୍ ବର୍ତ୍ତମାନ ୱିପ୍ରୋର ଚିଫ୍ ଷ୍ଟାଟେଜି ଅଫିସର୍ ଅଟନ୍ତି।

ଆଧାର

ଶ୍ରେଣୀ:ଜୀବିତ ବ୍ୟକ୍ତି
ବିଦ୍ୟା ସିହ୍ନା ସାହା ମିମ୍

ବିଦ୍ୟା ସିହ୍ନା ସାହା ମିମ୍ ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ଦୂରଦର୍ଶନ ଉପସ୍ଥାପିକା । ବିଦ୍ୟା ୨୦୦୭ରେ ଲକ୍ସ ଚେନାଲ ଆଇ ସୁପରଷ୍ଟାର ପ୍ରତିଯୋଗିତା ଜିତିବା ପରେ ଅଭିନୟରେ ତାଙ୍କର ପେଷା ଆରମ୍ଭ କରିଥିଲେ । ୨୦୦୭ରେ ସେ ଏକ ବଙ୍ଗଳାଦେଶୀ ଦୂରଦର୍ଶନ ଧାରାବାହିକ ଜରିଆରେ ଅଭିନୟ ଆରମ୍ଭ କରିଥିଲେ । ହୁମାୟୁନ୍ ଅହମଦଙ୍କର ଦୂରଦର୍ଶନ ଧାରାବାହିକ ଜଳ ତରଙ୍ଗରେ ସେ ମୁଖ୍ୟ ନାୟିକା ଭାବରେ ୨୦୦୭ରେ ଅଭିନୟ ଆରମ୍ଭ କରିଥିଲେ । ସେ ଚଳଚ୍ଚିତ୍ର ଦୁନିଆରେ ପାଦ ଦେବା ପରେ ହୁମାୟୁନ ଅହମଦଙ୍କର ଚଳଚ୍ଚିତ୍ର ଅମର ଅଚେ ଝୋଲ୍ କଥାଚିତ୍ର ଜରିଆରେ ବଙ୍ଗଳାଦେଶ କଥାଚିତ୍ର ଜଗତରେ ପ୍ରବେଶ କରିଥିଲେ । ୨୦୦୮ ମସିହାରେ ତାଙ୍କର ପ୍ରଥମ ଚଳଚ୍ଚିତ୍ରର ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ଏକ ବଡ଼ ସଫଳତା ପାଇଥିଲା ଏବଂ ସମୀକ୍ଷକମାନେ ଅଧିକ ପସନ୍ଦ କରିଥିଲେ । ଏହାପରେ ତାଙ୍କର ପରବର୍ତ୍ତୀ ଚଳଚ୍ଚିତ୍ର ଆମର ପ୍ରାଣର ପ୍ରିୟା ସବୁଠାରୁ ବଡ଼ ବ୍ୟବସାୟିକ ସଫଳତା ପାଇଥିଲା । ଏହି ଚଳଚ୍ଚିତ୍ର ପାଇଁ ସେ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ୨୦୧୪ରେ ସେ ଗ୍ଲୋ ଅଫ୍ ଦ ଫାୟାରଫ୍ଲାଏରେ ଅଭିନୟ କରିଥିଲେ । ଏହି କଥାଚିତ୍ରଟିର ଅନେକ ଆନ୍ତର୍ଜାତୀୟ ପୁରସ୍କାର ପାଇଥିଲା । ୧୨ତମ ଏସିଆନ ଚଳଚ୍ଚିତ୍ର ପୁରସ୍କାର ଉତ୍ସବରେ ଏହି ଚଳଚ୍ଚିତ୍ରଟିକୁ ମଧ୍ୟ ପୁରସ୍କୃତ କରାଯାଇଥିଲା । ଏହି ସ‌ହ ୮୭ତମ ଆକାଡେମୀ ପୁରସ୍କାର ପାଇଁ ଆନ୍ତର୍ଜାତୀୟ ସ୍ତରରେ ପ୍ରଥମ ଥର ପାଇଁ ବଙ୍ଗଳାଦେଶକୁ ସ୍ଥାନ ମିଳିଥିଲା । 

ବିଦ୍ୟା କେତେକ ବଙ୍ଗଳାଦେଶୀ ଜିନିଷର ବିଜ୍ଞାପନରେ ମଧ୍ୟ କାର୍ଯ୍ୟ କରୁଛନ୍ତି । ଲକ୍ସ, ଗ୍ରାମୀଣଫୋନ୍, ୱାଲ୍‌ଟନ୍ ଭଳି ସଂସ୍ଥା ସ‌ହ ସେ ବିଜ୍ଞାପନ ପ୍ରଚାରକ ଭାବରେ ଜଡ଼ିତ । ୨୦୧୫ରେ ଦକ୍ଷିଣ ଏସିଆର ଟିଆର୍‌ଇସେମ୍ମେ ପାଇଁ ସେ ମୁଖ୍ୟ ବିଜ୍ଞାପନ ପ୍ରାଚରିକା ଭାବରେ ସ୍ଥାନ ପାଇଥିଲେ ।

ପ୍ରାରମ୍ଭିକ ଜୀବନ
ବିଦ୍ୟା ବଙ୍ଗଳାଦେଶର ରାଜସାହିର ବାଘାଠାରେ ଜନ୍ମଗ୍ରହଣ କରିଥିଏଲ । ତାଙ୍କ ବାପା ବିରେନ୍ଦ୍ର ନାଥ ସାହା ଏବଂ ମାଅ ଛବି ସାହା । ବିଦ୍ୟା କୋମିଲାର ନବାଜ ଫଇଜୁନେସା ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ପାଠ ପଢ଼ା ଶେଷ କରିବା ପରେ ସେଠାକାର ଭିକ୍ଟୋରିଆ ସରକାରୀ ମହାବିଦ୍ୟାଳୟରେ ଯୋଗ ଦେଇଥିଲେ । ଏହାପରେ ସେ ଦକ୍ଷିଣ-ପୂର୍ବ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ ଏବଂ ବଙ୍ଗଳା ସାହିତରେ ସ୍ନାତକ ହାସଲ କରିଥିଲେ ।

ଅଭିନୟ ଜୀବନ
୨୦୦୭ରେ ବିଦ୍ୟା ଲକ୍ସ ଚେଲାଇ ଆଇ ସୁପରଷ୍ଟାର ପ୍ରତିଯୋଗିତାରେ ଅଂଶଗ୍ରହଣ କରିଥିଲେ ଏବଂ ସେଠାରେ ବିଜୟିନୀ ହୋଇଥିଲେ । ଏହି ପ୍ରତିଯୋଗିତା ସମୟରେ ଏକ ବିଶେଷ ଘୋଷଣା କରାଯାଇଥିଲା । ଘୋଷଣା ଅନୁସାରେ ସେହି ପ୍ରତିଯୋଗିତାର ବିଜୟିନୀଙ୍କୁ ହୁମାୟୁନ ଅହ‌ମଦଙ୍କ ଚଳଚ୍ଚିତ୍ରରେ ନାୟିକା ଭାବରେ ନିଆଯିବ । ଏହାପରେ ସେ ହୁମାୟୁନ ଅହ‌ମଦଙ୍କ ଚଳଚ୍ଚିତ୍ର ଅମର ଅଛେ ଜଳ ଚଳଚ୍ଚିତ୍ରରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର କାହାଣୀ ଏକ ଉପନ୍ୟାସ ଉପରେ ଆଧାରିତ । ଏହି ଚଳଚ୍ଚିତ୍ରଟି କେବଳ ଅଳ୍ପ କେତୋଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ବିଦ୍ୟାଙ୍କୁ ବଙ୍ଗଳାଦେଶ କଥାଚିତ୍ର ଜଗତରେ ପ୍ରବେଶର ସୁଯୋଗ ଦେଇଥିଲା ।

ତାଙ୍କର ପ୍ରଥମ ଚଳଚ୍ଚିତ୍ର ମୁକ୍ତିଲାଭ କରିବା ଆଗରୁ ସେ ହୁୟୁନ ଅହ‌ମଦଙ୍କର ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ଏହାପରେ ବିଦ୍ୟା କିଛି ଚଳଚ୍ଚିତ୍ର ସ‌ହ ଦୂରଦର୍ଶନ ଅଭିନୟରେ ଅଧିକ ସକ୍ରିୟ ଥିଲେ । ୨୦୧୨ରେ ବିଦ୍ୟା ଜୋନାକିର ଆଲୋ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଏଲ ଖଲିଦ ମହମଦ ମିତୁ । ସେ ଦକ୍ଷିଣ ଭାରତୀୟ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ଅମର ଅଛେ ଜଳ
 ଆମର ପ୍ରାଣର ପ୍ରିୟା
 ଜୋନାକିର ଆଲୋ
 ତରକତ୍ତା
 ପଦ୍ମ ପତର ଜଳ
 ବ୍ଲାକ୍
 ସୁଇଟ୍ ହାର୍ଟ
 ଆମି ତୁମାର ହୋତେ ଚାଇ
 ଭଲବାସୋ ଏମୋନି ହୋଏ

ଆଧାର

ବାହାର ଆଧାର
 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଗୁଡ୍ ବୟ

ଗୁଡ୍ ବୟ, ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ହୃଦାନନ୍ଦ ସାମଲ । ରୀନା ସାମଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଜ୍ୟୋତି ଦାସ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିତର୍ଦ୍ଦେଶକ ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ପ୍ରିୟା ଚୌଧୁରୀ । ମିହିର ଦାସ, ଇପ୍ସିତା ମହାନ୍ତି, ପିଣ୍ଟୁ ନନ୍ଦ, ସୁନୀତା ଗରବଡ଼ୁ, ହରିହର ମହାପାତ୍ର, ମୀନକେତନ, ଚୌଧୁରୀ ଜୟପ୍ରକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଅରିନ୍ଦମ ରାୟ
 ପ୍ରିୟା ଚୌଧୁରୀ
 ମିହିର ଦାସ
 ଇପ୍ସିତା ମହାନ୍ତି
 ପିଣ୍ଟୁ ନନ୍ଦ
 ସୁନୀତା ଗରାବଡୁ
 ହରିହର ମହାପାତ୍ର
 ମୀନକେତନ
 ଚୌଧୁରୀ ଜୟପ୍ରକାଶ ଦାସ
 ଶିବାନୀ ସଙ୍ଗୀତା (ଶିଶୁ କଳାକାର)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ମୋହିତ ଚକ୍ରବର୍ତ୍ତୀ, ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜାବେଦ ଅଲ୍ଲୀ, ପାମେଲା ଜୈନ, ବିନୋଦ ରାଠୋଡ଼, ଶାନ୍, ସୁମନ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଅସିତ ମହାନ୍ତି

ଅସିତ ମହାନ୍ତି (୩୦ ମଇ ୧୯୫୮), ଜଣେ ଓଡ଼ିଆ ଲେଖକ, ସମାଲୋଚକ ଏବଂ ଅନୁବାଦକ । ପୌରୁଷ ପତ୍ରିକାର ଏହି ସମ୍ପାଦକ ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମେତ ବହୁ ରାଜ୍ୟ ଓ ଜାତୀୟ ସ୍ତରର ପୁରସ୍କାରରେ ସମ୍ମାନୀତ । "ଆମ ଓଡ଼ିଶା" ପ୍ରକାଶନା ସଂସ୍ଥାର ସମ୍ପାଦକ ଭାବରେ ମଧ୍ୟ ସେ କାର୍ଯ୍ୟ କରୁଛନ୍ତି । ରସଗୋଲାର ଉତ୍ପତ୍ତି ଓଡ଼ିଶାରେhttp://www.rediff.com/money/report/whose-rasgulla-is-it-anyway/20160715.htm ଓ ଏହା ୧୫୦୦ ମସିହା ଆଗରୁ ଓଡ଼ିଶାରେ ରସଗୋଲା ବ୍ୟବହୃତhttps://www.telegraphindia.com/1160714/jsp/frontpage/story_96633.jsp ବୋଲି ଅସିତ ମହାନ୍ତି ଗବେଷଣାତ୍ମକ ତଥ୍ୟ ପ୍ରକାଶ କରିଥିଲେ ।http://indiatoday.intoday.in/story/rasgulla-existed-in-odisha-prior-to-1500-ad-minister/1/715903.html

 ଜୀବନୀ 
ଅସିତ, ୧୯୫୮ ମସିହା ମଇ ମାସ ୩୦ତାରିଖରେ ପୁରୀରେ ଜନ୍ମଗ୍ରହଣ କରିଥିଲେ । ତାଙ୍କ ପୈତୃକ ଗ୍ରାମ କଟକ ଜିଲ୍ଲା ନିଆଳି ଅନ୍ତର୍ଗତ ଲେଖନପୁର ଗାଁ । ପିତାଙ୍କ ନାମ ଆର୍ତ୍ତବନ୍ଧୁ ମହାନ୍ତି । ମାତାଙ୍କ ନାମ ବିଷ୍ଣୁପ୍ରିୟା ଦେବୀ । ପତ୍ନୀ ସସ୍ମିତା ଓ ଦୁଇପୁତ୍ର ଅମୃତ ଓ ଅର୍ଣ୍ଣବକୁ ନେଇ ତାଙ୍କର ପରିବାର ।

 ରଚନାବଳୀ 
 କହ୍ନେଇ କଥାଘର (୧୯୮୭)
 ରେବତୀ:ରେବତୀ (୧୯୯୮)
 ସାହିତ୍ୟ ମନ୍ଥନ (୨୦୧୬)
 ଅଧ୍ୟାୟ ଏକବିଂଶ (୧୯୯୪)
 ୧୮୫୭ର ସ୍ୱାଧୀନତା ସଂଗ୍ରାମ (୨୦୧୨)
 ଦଶାବତାର (୨୦୦୭)
 ନବକଳେବର କଥା (୨୦୧୫)
 ସାହିତ୍ୟ ମହାଭାରତ(୧ମ ଖଣ୍ଡ - ୨୦୧୪ ୨ୟ- ୨୦୧୫)
 ବାପୁ - ମୋ ମା
 ଦେଶପ୍ରେମୀ ନୀଳକଣ୍ଠ

 ସମ୍ମାନ ଓ ପୁରସ୍କାର 
 ସମ୍ମାନସୂଚକ ଡକ୍ଟରେଟ - ୨୦୧୮(ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ)https://www.telegraphindia.com/states/odisha/space-crunch-hits-varsity-212052
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) - ୧୯୯୮ (ଅଧ୍ୟାୟ ଏକବିଂଶ)
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ)- ୨୦୦୮ (ବାପୁ-ମୋ ମା)
 ଗଙ୍ଗାଧର ରଥ ଫାଉଣ୍ଡେସନ ପୁରସ୍କାର
 ସାରସ୍ୱତ ସାହିତ୍ୟ ସଂସ୍କୃତି ପୁରସ୍କାର
 ମୁକ୍ତ ଚିନ୍ତନ ମଞ୍ଚ ପୁରସ୍କାର
 ଆଇନା ପୁରସ୍କାର
 ପୁନର୍ନବା ପୁରସ୍କାର
 ସୁବାର୍ତ୍ତା ପୁରସ୍କାର
 ନୀଳାଚଳ ତତ୍ତ୍ୱ ସନ୍ଧାନ ପରିଷଦ ପୁରସ୍କାର
 ଆନ୍ତଃ-ମହାବିଦ୍ୟାଳୟ ଗଳ୍ପ ପ୍ରତିଯୋଗିତା ପ୍ରଥମ ପୁରସ୍କାର -୧୯୭୭
 ଆଧାର 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ତୋ ପ୍ରେମରେ ପଡ଼ିଲା ପରେ

ତୋ ପ୍ରେମରେ ପଡ଼ିଲା ପରେ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିନ୍ମୟୀ ପ୍ରିୟଦର୍ଶିନୀ । ପ୍ରସନ୍ନ କୁମାର ପାଟ୍ଟଶାଣୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସରୋଜ କାନ୍ତ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବରାଜ ଏବଂ ଚିନ୍ମୟୀ ପ୍ରିୟଦର୍ଶିନୀ । ଦେବରାଜ ଏବଂ ଚିନ୍ମୟୀ ଉଭୟ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପ୍ରଲିପ୍ତା, ମୁନ୍ନା ଖାନ୍, ପୂଜା, ସସ୍ମିତା ପଣ୍ଡା, ଜୀବନ ପଣ୍ଡା, ପ୍ରଜ୍ଞା ଖଟୁଆ, ପୁଷ୍ପା ପଣ୍ଡା, ଅସୀତ ପତି, ଧିରେନ ମିତ୍ର, କୁନି ପଣ୍ଡା, ମନିଷା ମିଶ୍ର, ଆଶିଷ ସେନ୍ଦ୍ରେ, ଅଞ୍ଜନା ଦାଶ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ବିଦୁସ୍ମିତା ଏହି କଥାଚିତ୍ରଟିରେ ଏକ ଆଇଟମ ଗୀତରେ ନୃତ୍ୟ କରିଥିଲେ ।

ଅଭିନୟ
 ଦେବରାଜ
 ଚିନ୍ମୟୀ ପ୍ରିୟଦର୍ଶିନୀ
 ପ୍ରଲିପ୍ତା
 ମୁନ୍ନା ଖାଁ
 ପୂଜା
 ସସ୍ମିତା ପଣ୍ଡା
 ଜୀବନ ପଣ୍ଡା
 ପ୍ରଜ୍ଞା ଖଟୁଆ
 ପୁଷ୍ପା ପଣ୍ଡା
 ଅସୀତ ପତି
 ଧିରେନ ମିତ୍ର
 କୁନି ପଣ୍ଡା
 ମନିଷା ମିଶ୍ର
 ଆଶିଷ ସେନ୍ଦ୍ରେ
 ଅଞ୍ଜନା ଦାଶ
 ବିଦୁସ୍ମିତା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ପ୍ରସନ୍ନ କୁମାର ପାଟ୍ଟଶାଣୀ, ନିର୍ମଳ ନାୟକ, ଅରୁଣ ମନ୍ତ୍ରୀ, ଆଶୁତୋଷ, ଜୟନ୍ତ ଦାସ  ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ହ୍ୟୁମାନ ସାଗର, ତପୁ ମିଶ୍ର, ସତ୍ୟଜିତ, ଅସୀମା ପଣ୍ଡା, ସଞ୍ଜୁ, ବୈଦ୍ୟନାଥ  ଆଦି ଗାୟକମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର